अनुसूचित जाति एवं जनजाति वर्ग के लोगों को कानूनी प्रावधानों का लाभ देने एक दिवसीय कार्यशाला सम्पन्न
रायपुर : अनुसूचित जाति एवं जनजाति वर्ग के लोगों को कानूनी प्रावधानों का लाभ देने के लिए पुलिस अधिकारियों की एक दिवसीय कार्यशाला का आयोजन आज यहां ट्रांजिस्ट मेस बैरनबाजार में किया गया। कार्यशाला में छत्तीसगढ़ राज्य अनुसूचित जनजाति आयोग के अध्यक्ष जी.आर. राणा विशेष रूप से उपस्थित थे।
कार्यशाला में पुलिस अधिकारियों को अनुसूचित जाति और जनजाति वर्ग के लोगों के लिए विभिन्न कानूनों के प्रावधानों की जानकारी दी गई और बताया गया कि किस तरह से इन कानूनों का लाभ इन वर्गो तक सरल और सहज ढंग से उपलब्ध पहुंचाया जा सकता है। कार्यशाला में प्रदेश के अनुसूचित जाति कल्याण थाना प्रकोष्ठ के 34 अधिकारियों ने भाग लिया।
कार्यशाला में संयुक्त संचालक लोक अभियोजन अधिकारी एम.आर. धु्रव ने अनुसूचित जाति और जनजाति वर्ग के पीडि़त व्यक्तियों को मौजूदा कानून के तहत दी जाने वाली राहत और विधिक सहायता की विस्तार से जानकारी दी। कार्यशाला में राज्य विधिक प्राधिकरण के सचिव उमेश उपाध्याय सहित छत्तीसगढ़ राज्य अनुसूचित जनजाति आयोग के अधिकारी उपस्थित थे। कार्यशाला का आयोजन पुलिस मुख्यालय के अपराध अनुसंधान शाखा द्वारा किया गया।